भारत में महिलाओं की आमदनी पुरुषों के मुकाबले 25% कम
अंतरराष्ट्रीयमहिला दिवस करीब है और कामकाजी महिलाओं के समान वेतन, लैंगिक खाई तथा अन्य संबंधित मुद्दों पर चर्चा गर्म है। इस संदर्भ में देश की प्रमुख ऑनलाइन आजीविका एवं नियुक्ति समाधान प्रदाता कंपनी मॉन्स्टर इंडिया ने लिंग आधारित नवीनतम ‘मॉन्स्टर सैलरी इंडेक्स’ (एमएसआई) जारी किया है। इसमें वुमन ऑफ इंडिया नामक सर्वेक्षण के निष्कर्षों का खुलासा किया गया है।
वेतन में लैंगिक अंतर के विषय में अपने विचार व्यक्त करते हुए संजय मोदी प्रबंध निदेशक एशिया प्रशांत एवं मध्यपूर्व मॉन्स्टर इंडिया ने कहा कि, भारत में लिंग-आधारित वेतन अंतर वास्तविक है तथा संपूर्ण भारत निगमित क्षेत्र में सकल अंतर 25 प्रतिशत का है। यह मुख्यत: संगठनों के समक्ष वर्तमान विविध चुनौतियों का परिलक्षण है। इस अंतर को पाटने के लिए कारगर पहलों की अत्यंत आवश्यकता है जिसके लिए महिलाओं को कौशल प्रशिक्षण, नौकरियां एवं निर्णय निर्धारण के माध्यम से ढांचागत बाधाओं को दूर करना जरूरी है।
hin_Deva hin_Deva hin_Deva